מרכבים

מרכבים היא חברה ישראלית לייצור רכבי תחבורה ציבורית ובפרט מיניבוסים, אוטובוסים נמוכי רצפה, אוטובוסים עירוניים, אוטובוסים תיירותיים, אוטובוסים ממוגני ירי, ואף אוטובוסים להובלת אסירים בבתי הכלא בישראל. חברת מרכבים שייכת לחברת מאיר חברה למכוניות ומשאיות הישראלית וחברת וולוו העולמית. המפעל הראשי שלה נמצא באזור התעשייה של קיסריה.

חברת מרכבים בונה אוטובוסים מדגמי שלדות הבאים: וולוו, מרצדס-בנץ, מאן, דאף וסקאניה. החברה מייבאת את השלדות מחו"ל ובונה את המרכבים בישראל.

היסטוריה
החברה נוסדה בשנת 1946 באזור התעשייה רמת סיב בפתח תקווה בשם "מגן-צ'טווד", כשותפות בין חברת "מפעלי מגן" לייצור כספות מברזל ומפלדה שהקים התעשיין יעקב גולדמן, והחברה הבריטית לכספות "צ'טווד" (Chatwood). הקמת המפעל נמשכה כשנה וחצי במהלכם יובא ציוד וחומרי גלם ממפעלי "צ'טווד" בבריטניה, כולל מבנה המפעל ששימש להרכבת טנקים בזמן מלחמת העולם השנייה. המפעל תוכנן לייצר, בנוסף לכספות, גם ריהוט משרדי ממתכת ושלדות של אוטובוסים. המפעל החל לפעול בפברואר 1948. 

במפעל "מגן-צ'טווד", הורכבו אוטובוסים של חברת "ליילנד" הבריטית וייצרו קרונות משא עבור רכבת ישראל. 

בשנת 1956 עבר המפעל לבעלות קונצרן כור תעשיות, זרוע התעשייתית של חברת העובדים של ההסתדרות ושם החברה שונה ל"מרכבים". הרכישה לא כללה את קו הייצור לכספות, אותו המשיך להחזיק יעקב גולדמן בשם חדש - "מגן גולדמן". גולדמן נפטר בשנת 1969 ומפעל "מגן גולדמן" פשט את הרגל בשנות ה-80. ב-1969 העסיק המפעל כ-250 עובדים.
שמאל|ממוזער|250px|אוטובוסים של ליילנד המורכבים במפעל, 1969
בשנת 1996 מכרה כור תעשיות 49% ממניות החברה לחברת וולוו העולמית, ויבואנית וולוו מאיר חברה למכוניות ומשאיות בשנת 1999 מכרה כור תעשיות את יתרת מניותה בחברה למאיר חברה למכוניות ומשאיות. חברת וולוו העולמית המשיכה להחזיק 26% ממניות החברה.

בשנת 2000 עבר המפעל לפארק תעשייה קיסריה.

דגמי אוטובוסים
אוטובוסים בינעירוניים
 מארס - אוטובוס לקווי תחבורה ציבורית בין עירוניים ולהסעות פרטיות.
 תחילת ייצור: 2003.
 שלדות מתאימות: וולוו (B11R,B8R,B12B, B7R, B12B6X2), מאן, VDL Bus and Coach, מרצדס או סקאניה
מארס מונגש - אוטובוס בינעירוני שכולל מעלון נכים בדלת האחורית (אין דלת נוספת שלישית למטרה זאת). שלדות וולוו, מאן, מרצדס, סקאניה או VDL Bus and Coach.
ממוזער|אוטובוס עם מרכב "מארס" מתוצרת וולוו ובשירות מטרופולין

אוטובוסים עירוניים
 MAN NL323F - נמוך רצפה. קיים גם בגרסה של שלוש דלתות.
 פיוניר - נמוך כניסה (רצפה גבוהה שתי מדרגות באזור המושבים האחוריים), שלדת וולוו B12B LE או B7RLE, ודגם פיוניר נמוך רצפה, על שלדות SCANIA ופיונירים נוספים על שלדות VDL ומרצדס על שלדת  OC500LE ומאן A69 18.290 HOCL NL גיר VOITH D854.5 ומאן RC2 19.290 HOCL גיר Voith GmbH וולוו B8RLE על גיר ZF Ecolife.
 אוטובוס מפרקי - שלדת MAN-NG-363F יורו 6, מכיל עד 133 נוסעים בו-זמנית (53 בישיבה ו-80 בעמידה)
ממוזער|אוטובוס נמוך כניסה עם מרכב "פיוניר" מתוצרת וולוו ובשירות מטרופולין

אוטובוסים תיירותיים
 אפולו פרימיום - שלדות מתאימות: וולוו מאן, מרצדס וסקאניה
 אפולו VIP לנסיעות עסקים.
ממוזער|אוטובוס עם מרכב "אפולו" מתוצרת וולוו ובשירות אגד תיור ונופש

אוטובוסים ממוגני ירי
 מארס דיפנדר - סרן אחורי כפול

מיניבוסים
 City 22 - מיניבוס עירוני נמוך כניסה (רצפה גבוהה בחלקו האחורי) עם שלדת מרצדס ספרינטר.
 Topical - מיניבוס בינעירוני עם שלדת מרצדס ספרינטר.

 אוטובוסים חשמליים 

 פיוניר חשמלי - נמוך רצפה על שלדת גולדן דרגון, הייגר, BYD. קיים גם בגרסה של שלוש דלתות.
 פיוניר מפרקי חשמלי - על שלדת גולדן דרגון.

שינויי הלוגו של החברה

קישורים חיצוניים


 ערוץ היוטיוב של מרכבים

 הערות שוליים 

 ביאורים 

קטגוריה:יצרני רכב ישראליים
קטגוריה:כור תעשיות
קטגוריה:חברות הסתדרותיות שהופרטו
קטגוריה:קיסריה: חברות